હિંમતનગર પાલિકાના પ્રમુખ અનિરૂધ્ધ પટેલના અધ્યક્ષ સ્થાને મળેલી સામાન્ય સભામાં સોલ્ટર હાઉસ ખાતે આવેલ ૪૦ દુકાનો પૈકી ૨૪ દુકાનધારકો છેલ્લા કેટલાક વર્ષોથી દુકાન ભાડાની રકમ જમા ન કરાવતા હોવાથી તેવા બાકી દુકાનદારો પાસેથી હાલમાં રૂા.૧૩,૧૩,૭૬૯ જેટલી રકમની વસૂલાત કરવા માટે લીગલ નોટીસના આધારે ભાડાની વસૂલાત કરવાનો સર્વાનુમતે નિર્ણય કરાયો હતો. પ્રશ્નોત્તરી સમય દરમિયાન વિપક્ષના નેતા ઇમરાન અલજીવાલાએ પોલોગ્રાઉન્ડ, વ્હોરવાડ સહિતના વિસ્તારોમાં મચ્છરજન્ય રોગચાળો વકર્યો હોવાનો તેમજ આરોગ્ય તંત્રની કામગીરી નબળી હોવાનો આક્ષેપ કરતા જ સામાન્ય સભામાં શાસક અને વિપક્ષના સભ્યો વચ્ચે તૂ તૂ મેં મેં થઇ ગઇ હતી.